Burgas (mesto)

Burgas (, ) je mesto vo východnom Bulharsku, na brehu Čierneho mora. Nachádza sa na 42° 30' sev. šírky a 27° 28' vých. dĺžky, nadmorská výška  nad morom. S počtom obyvateľov 207 925 to je štvrté najväčšie mesto v krajine. Starostom je Dimitar Nikolov. V meste je významný prístav, medzinárodné letisko, výroba motorov, lodenice. Sú tu aj sanatóriá a je to rekreačné stredisko.

 Dejiny 
Dnešný Burgas založili starí Gréci pod názvom Pyrgos (Veža). Stalo sa tak hlavne vďaka tomu, že toto miesto je strategicky veľmi významné. Sídlila tu vojenská posádka a bol tu i významný prístav. V 14. storočí Osmanská ríša postavila vojenskú pevnosť; v 17. storočí tu už žilo 3 000 ľudí a mesto dostalo konečne svoj dnešný názov. Väčšina obyvateľov boli stále Gréci. Moderný prístav vznikol v rokoch 1894 – 1903, vďaka nemu sa rozvinul obchod a mesto sa stalo centrom celej oblasti. V roku 1903 dostavali železnicu, vznikli nové závody na spracovanie ropy a neskôr i výrobu chemických látok. V dvadsiatych rokoch minulého storočia sa grécke obyvateľstvo odsťahovalo do Grécka, počas grécko-bulharskej výmeny obyvateľstva. Burgas potom osídlili Slovania (Bulhari) z Grécka. Následne tu bolo založených i niekoľko univerzít a zóna voľného obchodu. Po páde socializmu sa tu výraznejšie rozvíjala turistika. V Burgase je medzinárodné letisko.

 Konzuláty 
Mesto má konzuláty z týchto krajín:
  Turecko, generálny konzulát
  Bielorusko, honorárny konzulát
  Rumunsko, honorárny konzulát
  Rusko, honorárny konzulát
  Ukrajina, honorárny konzulát
  India, honorárny konzulát

 Partnerské mestá 

 Galéria 

 Iné projekty 

 Externé odkazy 
 Oficiálna stránka
 http://www.bulgariancoast.com/bourgas 

Kategória:Mestá v Bulharsku
Kategória:Burgas (oblasť)
Kategória:Prístavné mestá v Bulharsku
Kategória:Prístavné mestá Čierneho mora